***ΛΙΓΑ ΛΟΓΙΑ ΓΙΑ ΤΟΝ ΑΥΤΙΣΜΟ***

Πρόκειται για µια άκρως σημαντική διαταραχή της παιδικής ηλικίας που εμφανίζεται περίπου στο 3ο έτος της ανάπτυξης. Η πρώτη διαπίστωση και ο όρος του αυτισμού ήρθε από τον παιδοψυχίατρο Λέο Κάµερ το 1943 στις ΗΠΑ (Early Infantine Autism).

Ο Κάµερ περιέγραψε δυο χαρακτηριστικά της αρρώστιας: πρώτον, την ακραία περιχαράκωση του αυτιστικού παιδιού από κάθε ανθρώπινο περιβάλλον και δεύτερον, τα φοβερά επεισόδια φόβου σε κάθε περιβαλλοντική αλλαγή. Σχεδόν παράλληλα µε τον Κάµερ ο αυστριακός παιδίατρος Χανς Άσπεργκερ το 1944 περιέγραφε ένα παρόμοιο σύνδρομο που πήρε το όνομά του. Επρόκειτο για µια ήπια µορφή του αυτισμού. Στην περίπτωση αυτή οι ασθενείς έχουν ακουστική επικοινωνία, µπορούν να µιλήσουν και παρουσιάζουν µια ευφυΐα µέσου όρου. Έχουν, όµως, δύσκολη επικοινωνιακή ψυχική επαφή µε άλλους ανθρώπους. Χαρακτηριστικό του συνδρόμου Άσπεργκερ είναι η ταινία "*Ο άνθρωπος της βροχής*" µε τον Ντάστιν Χόφμαν. Το σύνδρομο αυτό έγινε διεθνώς γνωστό το 1981 και µόλις το 1991 ο Παγκόσμιος Οργανισμός Υγείας το αναγνώρισε σαν αυτόνομη ασθένεια.

*ΟΤΑΝ Η ΣΚΕΨΗ ΑΠΟΜΟΝΩΝΕΙ…*

Το σύνδρομο Άσπεργκερ είναι µια απόκλιση του αυτισμού σε παιδιά που δύσκολα διαγιγνώσκεται. Η έγκαιρη διάγνωση είναι υψίστης σημασίας, γιατί µπορεί να βοηθήσει παιδιά να ξεφύγουν από την απομόνωση. Στα παιδιά µε το σύνδροµο Άσπεργκερ ο στόχος είναι πάντα ο δρόμος. Με σταθερό βλέµµα, χωρίς απόκλιση βαδίζουν κατευθείαν στο σημείο που θέλουν και δε δέχονται την παραμικρή επέμβαση από το εξωτερικό περιβάλλον. Δεν επιτρέπουν ούτε στους γονείς να τους βγάλουν από τον ρυθμό τους, έχουν σταθερές συνήθειες και αντανακλαστικά, τρώνε σχεδόν πάντα τα ίδια φαγητά. Είναι σα να ζουν στο δικό τους κόσμο και δείχνουν µια υπερευαισθησία.

Έχουν σχεδόν πλήρη ανικανότητα να συνάψουν σχέσεις και φιλίες, η έκφραση και η µιµητική τους είναι περιορισμένες, οι κινήσεις στις αρθρώσεις σαν κουρδισμένες. Πολύ τακτικά παρουσιάζουν χωρίς λόγο εκρήξεις. Ό,τι παρουσιάζουν τα δυσλεκτικά παιδιά σε σχέση µε τη γραφή, το δείχνουν τα παιδιά µε αυτό το σύνδρομο µε την άρνηση και τη συμπάθεια. Χαρακτηρίζονται από µια "τύφλωση της σκέψης", δείχνουν ελάχιστη κατανόηση για συνανθρώπους, τις ιδέες τους, τα συναισθήματά τους και τις σκέψεις τους. Ενώ παρουσιάζουν σχετικά µεγάλο γλωσσικό πλούτο, οι συζητήσεις τους είναι σχετικά μονότονες και αντιεπικοινωνιακές. Παρουσιάζουν τακτικά κινητική ανησυχία και είναι ιδιαίτερα ευερέθιστα µε ιδιαίτερη ευαισθησία σε ό,τι αφορά οσμή και ακοή. Δυνατόν δυσάρεστες για αυτά οσμές ή µη ευχάριστοι ήχοι να τα οδηγήσουν σε κρίσεις πανικού.

